Chupiter (planeta)

:*Iste articlo ye sobre *'a planeta Chupiter**, ta atros usos d'iste termin se veiga **Chupiter**.''


**Chupiter*' ye una [[planeta]] d'o [[Sistema Solar]] (estando la cinquena planeta d'o Sistema Solar, ordenadas as planetas seguntes a suya lonteza d'o [[Sol]] y d'o centro d'o sistema solar) y en ye la mas gran d'ixas planetas por a suya [[masa]], debant de [[Saturno (planeta)|Saturno]]; y chunto con [[Urano (planeta)|Urano]] y [[Neptuno (planeta)|Neptuno]] se clasifica como [[planetas chigantas gasiosas]]. A vegadas, a istas cuatre planetas se lis diz "chovianas", que significa "parellanas a Chupiter".

Ye como s'ha dito una [[planeta chigant gasiosa]] y tien un [[diametro]] de 142.984 [[km]]; a suya [[orbita]] tien un [[Radio (cheometría)|radio]] de 778.330.000 [[km]] (5,2 UA). De feito se tracta d'una planeta que ye por a suya [[masa]] mas voluminosa que todas as atras planetas d'o Sistema Solar reunidas; de feito, la [[masa choviana]] s'ha convertiu en una [[unidat de mesura]] en a ciencia de l'[[Astronomía]] ta mesurar a masa d'[[Obchecto subestelar|obchectos subestelars]] como las [[Nana parda|nanas pardas]] y las planetas chigantas gasiosas.

Ye una planeta formada mas que mas por [[hidrocheno]], encara que una cuarta part d'a suya [[masa]] y una decena part d'o suyo [[volumen]] se composa d'[[helio]], tenendo asinas comoisición pareixida a la d'o [[Sol]]. Se creye que poseye un nuclio rocoso formau por [[Elemento quimico|elemetos quimicos]] mas pesaus, pero como s'escayece en atras planetas chigantas gasiosas, Chupiter no poseye formalment una supericie solida, so que formada por una ampla capa d'[[hidrocheno metalico]]. En a composición d'a planeta tamién s`han detectau chicotas cantodas d'atros compuestos y elementos, como l'[[amoniaco]], lo [[metano]] y mesmo l'[[augua]]. D'atra man, as grans presions cheneradas por compresión en a interior d'a planeta fan que se i chenere una cantidat de [[calor]] que mesmo supera la calor que la planeta recibe d'o Sol, como explica lo [[mecanismo de Kelvin-Helmholtz]].

Exteriorment en a suya [[atmosfera]] son visibles as suyas bandas, un conchunto de cinturons de colors diferents impulsaus por [[viento]]s de gran intensidat (dica 600&nbsp;km/h de velocidat) que cheneran turbulencias en as zonas de contacto entre bandas. Tamién destaca la [[Gran Taca Roya]], una gran taca d'ixa color royenca que no ye atra cosa que un [[anticiclón]] chigant con una envergadura alto u baixo equivalent a la d'a [[Tierra]] y que se conoix denede lo [[sieglo XVII]], encara que se constata que ha perdiu una part important d'o suyo volumen en as observacions sistematicas feitas dende lo [[sieglo XX]]..

Descubierto en l'antigüidat, o suyo nombre procede d'o [[dios]] d'a [[mitolochía romana]] [[Chupiter]] (equivalent a [[Zeus (mitolochía)|Zeus]] en a [[mitolochía griega]]).

== Caracteristicas prencipals ==
=== Atmosfera ===
L'atmosfera de Chupiter no presenta una buega clara con l'interior liquido d'a planeta; la transición se va producindo d'una traza gradual. Se compone en a suya mayor parte d'[[hidrocheno]] (87 %) y d'[[helio]] (13 %), amás de contener chicotas cantidaz de [[metano]], [[vapor d'augua]], [[amoniaco]] y [[sulfuro de hidrocheno]].

L'atmosfera de Chupiter ye dividida en cinturons foscos clamaus "bandas" y rechions claras clamadas "zonas", toz éls aliniaus en a dirección d'os paralelos. As bandas y zonas amugan un sistema de corrients d'aire alternants en dirección con a latitut y en cheneral de gran intensidat; per eixemplo, los aires en l'ecuador d'a planeta bufan a velocidaz arredol de 100&nbsp;m/s (360&nbsp;km/h) mientres que en a Banda Ecuatorial Norte, os aires pueden plegar a bufar a 140&nbsp;m/s (500&nbsp;km/h).

A [[Gran Taca Roya]] (conoixida en anglés per as siglas "GRS", Great Red Stain) tien una envergadura d'aproximadament unas dos vegadas y meya la d'a Tierra, y ye un [[anticiclón]] chigant muit estable en o tiempo. Os aires en os arredols d'o vortice tienen una [[velocidat]] de 400&nbsp;km/h.



=== Estructura interna ===
En l'interior d'a planeta l'hidrocheno, l'helio y l'argón se comprimen progresivament. L'hidrocheno molecular s'atape de tal traza que se transforma en un liquido a profundidaz d'uns 15 000&nbsp;km baixo la superficie. Mas abaixo s'aspera la existencia d'un nuclio rocoso formau prencipalment per materials chelaus y mas densos.

== Satelites ==
=== Satelites galileanos===
Os prencipals satelites de Chupiter estioron descubiertos per [[Galileo Galilei]] lo [[7 de chinero]] de [[1610]], ragón per a cual se les clama *satelites galileanos*. Son clamaus [[Io(satelite)|Io]], [[Europa (satelite)|Europa]], [[Ganimedes (satelite)|Ganimedes]] y [[Calisto (satelite)|Calisto]].

=== Satelites menors===
Amás d'os mencionaus satelites galileanos, as distintas [[sonda espacial|sondas espacials]] ninviadas a Chupiter y observacions feitas dende la [[Tierra]] han enamplau lo numero total de satelites de Chupiter dica 79. Istos satelites menors se pueden dividir en dos grupos: 
* Grupo d'Amaltea: son cuatro satelites chicoz que chiran arredol de Chupiter en orbitas internas a las d'os satelites galileanos. Iste grupo ye componiu (en orden de distancia) per [[Metis (satelite)|Metis]], [[Adrastea (satelite)|Adrastea]], [[Amaltea (satelite)|Amaltea]] y [[Tebe (satelite)|Tebe]].
* Satelites irregulars: ye un grupo numeroso de satelites en orbitas muit leixanas de Chupiter; de feito, son tan luent d'iste que la gravedat d'o [[Sol]] distorsiona perceptiblement as suyas orbitas. Os miembros d'iste grupo incluyen a [[Aedea (satelite)|Aedea]], [[Aitné (satelite)|Aitné]], [[Ananké (satelite)|Ananké]], [[Arce (satelite)|Arce]], [[Autónoe (satelite)|Autónoe]], [[Caldona (satelite)|Caldona]], [[Cale (satelite)|Cale]], [[Calice (satelite)|Calice]], [[Calirroe (satelite)|Calirroe]], [[Carmé (satelite)|Carmé]], [[Carpo (satelite)|Carpo]], [[Cilene (satelite)|Cilene]], [[Elara (satelite)|Elara]], [[Erinome (satelite)|Erinome]], [[Euante (satelite)|Euante]], [[Eukelade (satelite)|Eukelade]], [[Euporia (satelite)|Euporia]], [[Euridome (satelite)|Euridome]], [[Harpalice (satelite)|Harpalice]], [[Hegemone (satelite)|Hegemone]], [[Heliké (satelite)|Heliké]], [[Hermipé (satelite)|Hermipé]], [[Herse (satelite)|Herse]], [[Himalia (satelite)|Himalia]], [[Isonoe (satelite)|Isonoe]], [[Kallichore (satelite)|Kallichore]], [[Kore (satelite)|Kore]], [[Leda (satelite)|Leda]], [[Lisitea (satelite)|Lisitea]], [[Megaclite (satelite)|Megaclite]], [[Mnemea (satelite)|Mnemea]], [[Ortosia (satelite)|Ortosia]], [[Pasifae (satelite)|Pasifae]], [[Pasitea (satelite)|Pasitea]], [[Praxidice (satelite)|Praxidice]], [[Sinope (satelite)|Sinope]], [[Sponde (satelite)|Sponde]], [[Taigete (satelite)|Taigete]], [[Telxínoe (satelite)|Telxínoe]], [[Temisto (satelite)|Temisto]], [[Tione (satelite)|Tione]], [[Yocasta (satelite)|Yocasta]] y atros 17 satelites que no tienen pas encara nombre definito.

== Sistema d'aniellos ==
Chupiter poseye un tenue sistema d'aniellos que estió descubierto per la [[sonda espacial]] *Voyager 1* en marzo de 1979. L'aniello prencipal tien uns 6400&nbsp;km d'amplaria, orbita la planeta a 122 800&nbsp;km de distancia d'o centro y tien una espesor vertical inferior a la decena de kilometros. A suya espesor optico ye tan reducida que nomás ha puesto estar observada per as sondas espacials [[Voyager 1]], [[Voyager 2]] y [[Galileo (sonda espacial)|Galileo]]. Os aniellos son formaus prencipalment per polvo en cuenta de [[chelo]] como los aniellos de [[Saturno (planeta)|Saturno]].

== Exploración ==

Chupiter ha estau visitau pa la suya exploración per bellas misions espacials d'a [[NASA]] dende l'anyo [[1973]].

Dinantes as misions *Pioneer 10* y *Pioneer 11* realizoron una exploración preliminar con sobrevuelos d'a planeta estando a sonda *Pioneer 10* qui sobrevoló Chupiter per primera vegada en a historia en aviento de 1973.

D'atra man, as misions *Voyager 1* y *Voyager 2* tamién visitoron Chupiter en l'anyo [[1979]]. En [[1995]] a misión *Galileo* encetó una misión d'exploración d'a planeta de siet anyadas de durada.

As siguients misions facioron nomás que aproximacions, ya en o [[sieglo XXI]]; en aviento de [[2000]] a misión espacial *Cassini-Huygens* fació un sobrevuelo leixano en o suyo viache con destín a [[Saturno (planeta)|Saturno]]. En febrero de [[2007]] a planeta Chupiter estió visitada per a sonda *New Horizons* en o suyo viache enta [[Plutón (astronomía)|Plutón]].

Dica l'anyo [[2016]], concretament o [[5 de chulio]], no dentró en orbita de Chupiter la [[sonda espacial]] *Juno'' pa estudiar l'atmosfera, a magnetosfera y as auroras d'ista planeta.

L'Achencia Espacial Europea (ESA) con a Misión JUICE (Jupiter Icy Moons Explorer) explorará y estudiará Chupiter y tres d'os suyos satelites galileanos, Ganímedes, Calisto y Europa, una vegada allí habría de descubrir si i hai augua liquida debaixo d'as suyas superficies. La nave estió lanzada lo 14 d'abril de 2023, estando prevista la suya plegada a Chupiter en chulio de 2031. A suya primera etapa de treballo prencipiará orbitando arredol de Ganímedes en aviento de 2034.

## Referencias

## Vinclos externos

*  Articlos d'as lunas de Chupiter.
* Envista en 3D de Chupiter.
*  Información de Chupiter en a NASA.